b'\n_START_ARTICLE_\nLiberijos politin\xc4\x97 sistema\n_START_PARAGRAPH_\nLiberijos politin\xc4\x97 sistema \xe2\x80\x93 Liberijos, valstyb\xc4\x97s Vakar\xc5\xb3 Afrikoje, Atlanto vandenyno pakrant\xc4\x97je, politin\xc4\x97 sistema. Nacionalin\xc4\x97 \xc5\xa1vent\xc4\x97 \xe2\x80\x93 liepos 26 d., Nepriklausomyb\xc4\x97s diena.\n_START_SECTION_\nValstyb\xc4\x97 ir teis\xc4\x97\n_START_PARAGRAPH_\nPagal 1986 m. konstitucij\xc4\x85 Liberija prezidentin\xc4\x97 respublika. Valstyb\xc4\x97s, vyriausyb\xc4\x97s vadovas ir ginkluot\xc5\xb3j\xc5\xb3 paj\xc4\x97g\xc5\xb3 vadas \xe2\x80\x93 prezidentas, renkamas visuotiniais tiesioginiais rinkimais 6 metams.\n_START_SECTION_\n\xc4\xaestatym\xc5\xb3 leid\xc5\xbeiamoji vald\xc5\xbeia\n_START_PARAGRAPH_\n\xc4\xaestatymus leid\xc5\xbeia dvej\xc5\xb3 r\xc5\xabm\xc5\xb3 parlamentas \xe2\x80\x93 Nacionalinis Susirinkimas (angl. National Assembly), kur\xc4\xaf sudaro Senatas ir Atstov\xc5\xb3 R\xc5\xabmai. Senat\xc4\x85 sudaro 30 nari\xc5\xb3, renkam\xc5\xb3 visuotiniais tiesioginiais rinkimais 9 metams. Atstov\xc5\xb3 R\xc5\xabmus sudaro 64 nariai, renkami visuotiniais tiesioginiais rinkimais 6 metams. Liberijos pilie\xc4\x8diai gali b\xc5\xabti tik negridai ir j\xc5\xb3 palikuoniai.\n_START_SECTION_\nVykdomoji vald\xc5\xbeia\n_START_PARAGRAPH_\nVykdomoji vald\xc5\xbeia priklauso prezidentui, kuris skiria ministr\xc5\xb3 kabineto narius, tvirtinamus Senato. Apygardoms vadovauja prezidento skiriami komendantai.\n_START_SECTION_\nTeism\xc5\xb3 sistema\n_START_PARAGRAPH_\nVeikia Auk\xc5\xa1\xc4\x8diausiasis Teismas ir jam pavald\xc5\xabs rajon\xc5\xb3 (apskri\xc4\x8di\xc5\xb3 ir pirmosios instancijos) teismai. Vis\xc5\xb3 teism\xc5\xb3 teis\xc4\x97jus Senato sutikimu skiria prezidentas.\n_START_SECTION_\nGinkluotosios paj\xc4\x97gos\n_START_PARAGRAPH_\nKarin\xc4\x97 tarnyba savanori\xc5\xa1ka. Vyriausiasis vadas \xe2\x80\x93 prezidentas. Sausumos paj\xc4\x97gas (5000 \xc5\xbemoni\xc5\xb3) sudaro dvi brigados. Turi 12 \xc5\xa1arvuo\xc4\x8di\xc5\xb3, velkam\xc5\xb3j\xc5\xb3 artilerijos pab\xc5\xabkl\xc5\xb3, du sraigtasparnius (2003 m.). Karini\xc5\xb3 j\xc5\xabr\xc5\xb3 ir oro paj\xc4\x97g\xc5\xb3 n\xc4\x97ra. Liberijoje dislokuotas Jungtini\xc5\xb3 Taut\xc5\xb3 15 000 kari\xc5\xb3 kontingentas. Karin\xc4\x97s i\xc5\xa1laidos \xe2\x80\x93 67,4 mln. JAV doleri\xc5\xb3, 7,5% BVP (2005 m.).'